# Die Schedelsche Weltchronik (deutsch):051

| 050 <<<Vorheriges Blatt | Die Schedelsche Weltchronik Blatt LI | Nächstes Blatt>>> 052 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## L verso:

Benedab ein sun Tabreminon des suns ozion des ko$^e$nigs Sirie machet Baasa den ko$^e$nig israhel ein pu$^e$ntnus. nach verprechung derselben pu$^e$ntnus machet er ein andere pu$^e$ntnus mit aza dem konig iuda. als denn betru$^e$bten die konig Syrie das reich israhel etc.
Benedab der konig Syrie hat sein heer gesamelt vnd xxxij. konig zu helffernn gehabt vnd ist wider Achab den ko$^e$nig israhel in einen streit komen. vnd der herr hat durch den propheten den syg vnd vberwindung fu$^e$rku$^e$ndet. das geschahe also vnd die veind flohen. do stercket sich der konig Syrie nach dem iar wideru$^e$mb mit eim heer gegen israhel kriegende in den talen. sprechende. dz die go$^e$tter der berg go$^e$tter israhel weren. daru$^e$mb warden sie vormals vberwunden. aber die heer Syrie warden bestritten vnd auß ine hundertausent erslagen. vnd. xvij$^m$. vberbleibende sind in die stat geflohen vnnd von der nidergefalnen der stattmawr verdruckt worden. aber Benedab der ko$^e$nig Syrie hat sich verporgen vnd potten mit harinen kleid angethan vnd mit aschen auff ire hawbter gestrewt zu achab gesendet vnd barmhertzigkeit begeret. die hat er ime bewisen vnd ine ledig gelassen. darumb hat ine ein prophet in entstelten klaid streflich zu red gehalten vnd ime vnder der gleichnus eins der ymant bey der pen des tods zu bewarung gegeben wer angezeigt. so er den des tods wirdigen Benedab hingelaßen het. das er vnnd das volck israhel fu$^e$r ine vergeen wu$^e$rden.
Azahel der konig Syrie wardt auß erheischung der verschuldung mit heimlichem gericht gottes zu einen konig Syrie gefu$^e$rdert die kinder israhel zepeinigen. vber disen waynet Heliseus weyssagende dz er ein ku$^e$nftiger konig Syrie sein vnd den von israhel vil vbels thun wurdt der auch von wegen der su$^e$nd hieu von dem herren in alle erden galaad. gad. ruben vnd manasse gesendet wardt. vnd hat eine grosse plag gethan alle die tag Joathas. Aber Joas sein sun hat durch gunst gottes des herren die stett genomen von der hand Benadad des suns Azahel nach dem todt Azael.
Benedad ist der sun Azaelis. aber Joas der Joathas sun der konig israhel name von der hand Benedad die stett die Azahel sein vater auß dem gewalt Joathas im krieg gewonen het. dann Joas erschluge ine zu dreyen malen.
Ioiada was ein treffenlicher man der verhindert die Athaliam das sie nit herschet vber iudam vnd setzet den Joas des Jorams sun fu$^e$r sie. Diser allein hat nach moysen (als man liset) hundert dreyssig iar gelebt. vnd auß go$^e$ttlicher anraytzung verfu$^e$get das Athalia in des konigs haws erto$^e$dt wardt.
Zacharias der sun ioiade wardt zwischen dem altar vnd tempel auß beuelh des ko$^e$nigs ioas versteinigt darumb das er ine straffet dz er den weg des herren verlaßen het.
Baasim der konig Syrie hat iudam zu der zeit achas verwu$^e$stet von des wegen hat ine Teglatphalazar zu Damasco belegert. die statt gewonnen ine erslagen vnnd das volck verwendet.
Azarias widerstunde bestenndigclich von des gesetzs gottes wegen ozie dem konig iude der do opffernn wolt. etc.
Naboth ein israhelitisch man het einen weingarten bey dem haws des konigs achab Nw ersuchet achab den Naboth ime den weingarten zuuerkauffen. so wolte er eynen garten darauß machen. dess widersetzet sich Naboch. als nw Jezabel das weib achabs ine trawrig darumb gesehen het do tro$^e$stet sie ine vnnd verfu$^e$get das Naboth durch falsch zeu$^e$gen angeclagt vnd der gots lesterung beschuldigt vnd also vnschuldigclich versteinigt wardt. vnd do achab gieng den weingarten zeemphahen sendet der herr zu ime den propheten Heliam ime zuuerku$^e$nden die außrewtung sein vnd seins haws von solcher su$^e$nd wegen.

## LI recto:

Blat LI
Aquileya (nach vnserm gezu$^e$ng Agalay genant) der stett des welschen lands ihenßhalb Padua gelegen. weylend die erst vnd mechtigst vnd auch die scho$^e$nst ein wenig vom meer gelegen. ist zu vnßeren zeitten schier verlassen. vnd hat zu disen zeitten (als Carinus bezeu$^e$gt) von einem Troyaner Equilo genant. der mit andern auß Troya vertriben wardt den anfang irer erpawung genomen vnd von ime den namen behabt. vnd wiewol ettlich briester vnd thumherren. doch in kleiner anzal in einer gezierten vnd scho$^e$nen kirchen zu go$^e$tlichen dienst geordent. vnd auch ein wenig hyrten vnd vischer alda sind so wonet doch yetzo kein volck daselbst. also das ettwen ein so herrliche stat yetzo kawm ein castel genant werden mag. Daselbst sind die yetzbenant kirch. vnd der patriarchisch hofe. vnnd die mawrn vmb die stat gefu$^e$rt. vnd ein iunckfrawen closter. vnd die anzeigungen der werck Peponis des patriarchen. Dise statt hat angefangen zeplu$^e$en zu der zeit do die Ro$^e$mer zu erst wider das barbarisch volck an der Thonaw wonende begunden hand anzulegen vnd wiewol der keyser Augustus octauianus den mereren teil der krieg durch sendbotten geu$^e$bt hat. yedoch auff dz er ine neher wer so enthielte er sich in diser art. vnd zohe (als Swetonius schreibt) von Rom gein Rauenna Mayland vnd Agaley. vnd Julia rayset mit ime vnd gieng ir ein kind ab. Die Aquileigianer hielten sich an den Ro$^e$mernn wider die Maximinischen also getrwlich vnd redlich das sie auß den lo$^e$cken der weiber (do sie an geadernn mangel hetten) strick zum geschoß machten. Das gewerb vnd die hantirung mit orientischer vnd occidentischer ware vnd kaufmanschatz die daselbst zusamen gebracht warden hat dise stat wunderperlich vnd vberschwencklich reich gemacht. dann dieweil dise statt also in wesen stund do was kein ander ort bey dem Adriatischen meer daran die orientischen vnnd occidentischen lewt mit hanttirung kauffen vnd verkauffen irer habe vnd gu$^e$tter zueinander komen. Als nw dise stat lange zeit in plu$^e$enden wesen gestanden was do wardt sie zu letst von dem ko$^e$nig Attila gantz zersto$^e$ret. aber die innwoner diser stat fluhen gein Venedig vnd mereten der Venediger statt wunderperlicher weiß. Do der heilig ewangelista Marcus von sand Peter gein Alexandriam geschicket wardt vnd die schiff zu Aquileya beraitet do bekeret er die aquileigioner zu dem glauben cristi. vnd sein heiligs euangelium daz er mit seiner hannd geschriben hat wirdt zu Venedig in hoher erwirdigkeit gehalten. Der heilig Hermacoras der auch von sand Marxen predig bekert. vnd von sand Peter zu Aquilegia vnd in allem Venedig zu einem o$^e$bersten ratherren gesetzt wardt hat dieselben gegent alle got vnßerm herren gewunnen mit bekerung zu dem cristenlichen glauben. Denselben vnd auch sand Fortunatum erslug der keyser Nero mit einem peyhel. Von Aquilegia was Cromacius an den der gloriwirdig Iheronimus vil geschriben hat. vnd auch sand Ruffinus der briester der in lateinischen vnd kriechischen schriften also erfaren was. das wir seine bu$^e$cher vnnd außlegung von irer treffenlichkeit vnd ziere wegen vnder allen bu$^e$chern vnnd schriften der lerer der kirchen nit die mynnsten achten.
* ↑ WS:Vorlage: rnben